[bookmark: _Hlk83795821]KISKŐRÖS VÁROS KÉPVISELŐ-TESTÜLETE
4-14/2025. sz. Képv. test. ülés


J E G Y Z Ő K Ö N Y V


Készült:	Kiskőrös Város Képviselő-testülete 2025. november 20-án (szerda) 14:00 órai kezdettel megtartott üléséről

Az ülés helye:	Kiskőrösi Polgármesteri Hivatal Díszterme
(6200 Kiskőrös, Petőfi Sándor tér 1.)

Jelen vannak:	Domonyi László polgármester, Ba Edit, Barkóczi László, Filus Tibor, Gmoser István, Kissné Aszódi Daniella, Kudron Tamás, Pethő Attila, Pohankovics András, Szabó Adrián, Szedmák Tamás képviselők (11 fő)

dr. Turán Csaba			jegyző
	Lucza Alexandra			jegyzőkönyvvezető

Távol maradt:	Kecskeméti János képviselő (1 fő)


[bookmark: _Hlk214867519]Meghívottként részt vett: 	Schaffer István a Kiskőrösi Egységes Gyógypedagógiai Módszertani Intézmény, Óvoda, Általános Iskola és Készségfejlesztő Iskola főigazgatója, Sáfár Anita a Kiskőrösi Tankerületi Központ gazdasági vezetője, Szentgyörgyiné Szlovák Mária a Kiskőrösi Petőfi Sándor Evangélikus Óvoda, Általános Iskola, Gimnázium és Technikum intézményvezetője, Benedek Tibor a Kiskunhalasi Szakképzési Centrum Kiskőrösi Wattay Technikum igazgatója, dr. Kállayné Major Marina az Egészségügyi, Gyermekjóléti és Szociális Intézmény igazgatója, Szabados Anna a kiskőrösi Városi Könyvtár igazgatója, Csatlós Erzsébet a Kiskőrösi Óvodák igazgatója, Szabó István a Kőröskom Nonprofit Kft. ügyvezetője

dr. Nagy Gabriella, Aszódiné Nedró Éva, Molnár Éva, Kutyifa Sándorné, a Polgármesteri Hivatal munkatársai.

Domonyi László polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést. 

Tájékoztatta a Képviselő-testületet az 5 millió forint értéket meghaladó kötelezettségvállalásokról, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató. 

5 MILLIÓ FORINTOT MEGHALADÓ ÉRTÉKŰ KÖTELEZETTSÉGVÁLLALÁS

· Az Önkormányzat a Kiskőrös, Kossuth Lajos út 21. szám alatti ingatlan vétel tárgyában bruttó 17.500.000,- Ft értékben kötött adásvételi szerződést Tereánszki Jánossal.

· Az Önkormányzat a Kiskőrös, Délibáb utca 68. szám alatti ingatlan vétel tárgyában bruttó 6.000.000,- Ft értékben kötött adásvételi szerződést Rostás Hermannal.



Ezt követően a polgármester ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt. 

A Képviselő-testület 11 „igen” szavazattal az alábbi napirendet fogadta el:

N A P I R E N D:
1. A KISKŐRÖSI TANKERÜLETI KÖZPONT TÁJÉKOZTATÓJA

Tájékoztatót tartja: Kiskőrösi Tankerületi Központ Igazgatója

2. A KISKŐRÖSI PETŐFI SÁNDOR EVANGÉLIKUS ÓVODA, ÁLTALÁNOS ISKOLA, GIMNÁZIUM ÉS TECHNIKUM TÁJÉKOZTATÓJA

Tájékoztatót tartja:  Kiskőrösi Petőfi Sándor Evangélikus Óvoda, Általános Iskola, Gimnázium  
és Technikum  Igazgatója

3. A KISKUNHALASI SZAKKÉPZÉSI CENTRUM TÁJÉKOZTATÓJA  

Tájékoztatót tartja: Kiskunhalasi Szakképzési Centrum Főigazgatója 

4. BESZÁMOLÓ AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY SZAKMAI TEVÉKENYSÉGÉRŐL

Előterjesztő: 	polgármester
Előadó:	Intézményirányítási menedzser

5. A 2025. ÉVI KÖLTSÉGVETÉS MÓDOSÍTÁSA

Előterjesztő: 	Polgármester
Előadó:	Pénzügyi osztályvezető

6. A SZOCIÁLIS ELLÁTÁSOKRÓL SZÓLÓ ÖNKORMÁNYZATI RENDELET MÓDOSÍTÁSA

Előterjesztő: 	Polgármester
Előadó:	Közigazgatási osztályvezető

7. A TALAJTERHELÉSI DÍJRÓL SZÓLÓ ÖNKORMÁNYZATI RENDELET MÓDOSÍTÁSA

Előterjesztő: 	Polgármester
Előadó: 	Közigazgatási osztályvezető

8. TULAJDONOSI HATÁSKÖRÖK GYAKORLÁSA A KŐRÖSSZOLG NONPROFIT KFT. -NÉL

Előterjesztő: 	Polgármester
Előadó:	Pénzügyi osztályvezető

9. TULAJDONOSI HATÁSKÖRÖK GYAKORLÁSA A KŐRÖSKOM NONPROFIT KFT. -NÉL

Előterjesztő: 	Polgármester
Előadó:	Pénzügyi osztályvezető

10. [bookmark: _Hlk213316100]BESZÁMOLÓ A KISKŐRÖSI TÖBBCÉLÚ KISTÉRSÉGI TÁRSULÁS TEVÉKENYSÉGÉRŐL

Előterjesztő: 	Polgármester
Előadó: 	Jegyző

11. KISKŐRÖSI RÁDIÓAMATŐR SPORT, EGÉSZSÉG ÉS SZABADIDŐ EGYESÜLET NÉVHASZNÁLAT IRÁNTI KÉRELME

Előterjesztő: 	Polgármester
Előadó:	Önkormányzati asszisztens

12. KISKŐRÖS VÁROS TELEPÜLÉSRENDEZÉSI ESZKÖZÖK MÓDOSÍTÁSÁHOZ KAPCSOLÓDÓ KÖRNYEZETI ÉRTÉKELÉS LEZÁRÁSA

Előterjesztő: 	Polgármester
Előadó:	Műszaki menedzser

13. A 4356/1 HRSZ-ON NYILVÁNTARTOTT, KIVETT KÖZTERÜLET MEGHATÁROZOTT TERÜLETRÉSZÉNEK TULAJDONJOG ÁTRUHÁZÁSA ADÁSVÉTEL ÚTJÁN

Előterjesztő: 	Polgármester
Előadó:	Vagyongazdálkodási referens I.

14. A KISKŐRÖS 0283/100 HRSZ-ON NYILVÁNTARTOTT ÖNKORMÁNYZATI ÚT MEGSZÜNTETÉSE

Előterjesztő: 	Polgármester
Előadó:	Vagyongazdálkodási referens I.

15. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK



1. napirend

A KISKŐRÖSI TANKERÜLETI KÖZPONT TÁJÉKOZTATÓJA
(Írásos tájékoztató a jegyzőkönyvhöz mellékelve.)

Tájékoztatót tartja: Kiskőrösi Tankerületi Központ Igazgatója

Domonyi László polgármester köszöntötte az ülésen Schaffer Istvánt a Kiskőrösi Egységes Gyógypedagógiai Módszertani Intézmény, Óvoda, Általános Iskola és Készségfejlesztő Iskola főigazgatóját, Sáfár Anitát a Kiskőrösi Tankerületi Központ gazdasági vezetőjét.

Shaffer István a Kiskőrösi Egységes Gyógypedagógiai Módszertani Intézmény, Óvoda, Általános Iskola és Készségfejlesztő Iskola főigazgatója a személyi feltételek tekintetében elmondta, hogy a tavalyi évben a dolgozók száma 60 fő volt, ebből a pedagógusok létszáma 35 fő, az pedagógiai munkát segítő kollégák száma 17 fő, melyből 14 fő gyógypedagógiai asszisztens, 2 fő iskolatitkár, 1 fő rendszergazda, a technikai dolgozók létszáma pedig 8 fő volt. A tárgyi feltételek tekintetében elmondható, hogy jól felszerelt az intézmény, eszközkölcsönzés működtetésével ingyenesen biztosítanak lehetőséget fejlesztő eszközök, játékok kölcsönzésére az arra rászorulók számára. A fenntartó jóvoltából elkezdődött az épület tetőszerkezetének felújítása, mely a folyamatos beázások miatt vált indokolttá. Felújításra került a tornaterem padlóburkolata és két gyermekmosdó is. Az ifjúsági tábor palatetőjének cseréje is megtörtént és új kerítés került telepítésre. A gyermeklétszámok tekintetében elmondható, hogy évről évre egyre többen iratkoznak be az intézménybe, mely a magas színvonalú szakmai ellátásnak köszönhető. 163 gyermek kezdte meg a tavalyi nevelési évet, az óvodában 22 fő, általános iskolában 116 fő, fejlesztő, nevelő oktatásban 2 fő és a készségfejlesztő iskolában 23 fő. Az intézményben 5 napközis csoport 85 fővel működött a tavalyi évben. A nevelői munka elengedhetetlen részét képezi a megfelelő minta adása, kellő motivációs alap megteremtése, az azonos értékrend mentén haladás, a következetesség, valamint az iskolában működő békés iskolák program, mely megmutatkozik a magatartási eredményekben is. A továbbiakban beszélt a szervezett iskolai programokról, a színvonalas ünnepségekről, hagyományaikról, a kirándulásokról, melyek minőségi lebonyolítására nagy hangsúlyt fektetnek. A kollégák folyamatos szakmai képzésen vesznek részt, mely a gyermekek ellátásának magas színvonalát támogatja. Az intézmény mellett három civil szervezet működik, mely támogatja a szakmai munkát, az Önkormányzattal való együttműködés kimagasló, mely együttműködésért köszönetet mondott.

Domonyi László polgármester gratulált és köszönetet mondott, jó egészséget és sok sikert kívánt mind az iskolának, mind a tankerületi központnak.  




2. napirend

A KISKŐRÖSI PETŐFI SÁNDOR EVANGÉLIKUS ÓVODA, ÁLTALÁNOS ISKOLA, GIMNÁZIUM ÉS TECHNIKUM TÁJÉKOZTATÓJA

A tájékoztatót tartja:  Kiskőrösi Petőfi Sándor Evangélikus Óvoda, Általános Iskola, Gimnázium  
és Technikum  Igazgatója

Domonyi László polgármester köszöntötte az ülésen Szentgyörgyiné Szlovák Máriát, a Kiskőrösi Evangélikus Óvoda, Általános Iskola, Gimnázium és Technikum intézményvezetőjét, megköszönte az írásos anyagot, majd felkérte a tájékoztató szóbeli kiegészítésére.

Szentgyörgyiné Szlovák Mária intézményvezető szóbeli kiegészítésként beszélt az intézmény létszámadatairól, melyhez a tanulókat, gyermekeket, a főállású pedagógusokat, a megbízási szerződéssel foglalkoztatott pedagógusokat, a hitoktatókat és a technikai, ügyviteli dolgozókat sorolják. Beszámolt az oktatásszervezési keretekről, a tanévvégi eredményekről, az érettségi vizsgák eredményeiről, a sima és az emelt szintű érettségik számadatairól és az egyéb vizsgák sikereiről, melyekkel az idei évben is meg van elégedve. Tájékoztatást adott a program és sportolási lehetőségekről, a művészeti oktatásról és az egyéb iskolát érintő lehetőségekről. Megköszönte a pályázati lehetőségeket, a támogatásokat a különböző partnerszervezeteknek, együttműködőknek és az önkormányzatnak.

Domonyi László polgármester megköszönte a tájékoztatást. Elmondta, hogy fontos az évről évre történő tájékoztatás, mivel így ismerhető meg iskoláink helyzete.




3. napirend

A KISKUNHALASI SZAKKÉPZÉSI CENTRUM TÁJÉKOZTATÓJA

A tájékoztatót tartja: Kiskunhalasi Szakképzési Centrum Főigazgatója

Domonyi László polgármester köszöntötte az ülésen Benedek Tibort, a Kiskunhalasi Szakképzési Centrum Kiskőrösi Wattay Technikum igazgatóját és felkérte a tájékoztató szóbeli kiegészítésére.

Benedek Tibor a Kiskunhalasi Szakképzési Centrum Kiskőrösi Wattay Technikum igazgatója szóbeli kiegészítésként beszélt a Centrum szervezeti felépítéséről, valamint a Kiskőrösi Wattay Technikum működéséről. Részletezte a Centrum szervezetének tagjait, a tanulók és a foglalkoztatottak létszámát, a Kiskőrösi Wattay Technikum tanulói létszámát és a fellelhető ágazatokat, a szakképző iskolai és technikumi szakmákat, beszélt az intézmény oktatásáról, a tanórai létszámokról és bemutatta a felnőttek szakmai oktatását is. Kiegészítésként bemutatta a személyi és tárgyi feltételeket, beszélt az infrastrukturális fejlesztésekről, az iskolában megvalósuló pályaválasztási tevékenységekről és az elért szakmai sikerekről, versenyeredményekről. Érdekességként elmondta, hogy azt tapasztalják, hogy nő az új sportcsarnok kihasználtsága, egyre nagyobb érdeklődésnek örvend.

Szedmák Tamás képviselő megköszönte az elhangzott tájékoztatókat és azt, hogy mindig számíthatnak az oktatási és nevelési intézmények segítségére, közreműködésére.

Domonyi László polgármester gratulált és köszönetet mondott, jó egészséget és sok sikert kívánt az iskolának.



4. napirend

BESZÁMOLÓ AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY SZAKMAI TEVÉKENYSÉGÉRŐL 
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Intézményirányítási menedzser

Domonyi László polgármester köszöntötte az ülésen dr. Kállayné Major Marinát, az Egészségügyi, Gyermekjóléti és Szociális Intézmény igazgatóját, majd az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy az Egészségügyi, Gyermekjóléti és Szociális Intézmény önkormányzati fenntartású intézmény, Kiskőrösön biztosítja a bölcsődei és a mini bölcsődei ellátást, az intézmény keretin belül működik a Család és Gyermekjóléti Szolgálat, a Család és Gyermekjóléti Központ, a helyettes szülői ellátás, valamint az Idősek otthoni ellátása is az intézmény keretein belül biztosított, ezenkívül az ifjúsági védőnői gondozás és az ifjúság egészségügyi gondozás is. Jogszabály alapján az intézmény évenként egy alkalommal kötelezhető arra, hogy átfogó szakmai beszámolót adjon a fenntartója részére. Intézményvezető asszony az idei évben is elkészítette a határozat-tervezet mellékletét képező beszámolót, melyben bemutatásra kerül az intézmény szervezeti struktúrája, tájékoztatást kapunk az intézmény évi szakmai tevékenységéről.

dr. Kállayné Major Marina az Egészségügyi, Gyermekjóléti és Szociális Intézmény igazgatója röviden bemutatta az intézmény fejlődését, átalakulását, bejelentette nyugdíjba vonulását, megköszönte a sok éves támogatást és bizalmat.

Domonyi László polgármester megköszönte a 13 éves munkát dr. Kállayné Major Marinának az Egészségügyi, Gyermekjóléti és Szociális Intézmény igazgatójának és jó egészséget kívánt a jövőben.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

[bookmark: _Hlk204152074]128/2025. sz. Képv. test. hat.
Beszámoló az Egészségügyi, Gyermekjóléti és Szociális Intézmény szakmai tevékenységéről 

HATÁROZAT 
A Képviselő-testület az Egészségügyi, Gyermekjóléti és Szociális Intézmény 2025. évi beszámolóját a határozat mellékletében foglaltak szerint elfogadja.
	
Felelős: 	polgármester
Határidő: 	azonnal

Melléklet a jegyzőkönyvhöz csatolva.



5. napirend

A 2024. ÉVI KÖLTSÉGVETÉS MÓDOSÍTÁSA
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Pénzügyi osztályvezető 

Domonyi László polgármester az előterjesztés szóbeli ismertetésére felkérte Molnár Éva pénzügyi osztályvezetőt.

Molnár Éva pénzügyi osztályvezető elmondta, hogy a Magyar Államkincstártól érkezett tájékoztatás alapján rendezésre kerültek az augusztus, szeptember hónapban kifizetett szociális ágazati pótlékok. Kiskőrös Város Önkormányzata közel 64 millió forintot nyert a versenyképes járások program keretein belül kamerarendszer kiépítésére, itt a bevétel és a kiadások beépítésre kerültek. A Polgármester a céltartalékokkal kapcsolatosan hozott döntést, ezek átvezetésre kerültek a rendeletben. Szóbeli kiegészítés került szétosztásra, melyben az iparűzési adó többlet előirányzatának rendezését tartalmazza.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

KISKŐRÖS VÁROS ÖNKORMÁNYZATA
 KÉPVISELŐ-TESTÜLETÉNEK 
15/2025. (...) önkormányzati rendelete
Kiskőrös Város 2025. évi költségvetéséről szóló 3/2025. (II. 20.) önkormányzati rendelet módosításáról
(1) A rendelet megalkotásának célja az Önkormányzat gazdálkodásának biztosítása, a kiadások pénzügyi teljesítése csak abban az esetben történhet, ha az előirányzatok rendelkezésre állnak.
(2) Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:
1. §
A Kiskőrös Város 2025. évi költségvetéséről szóló 3/2025. (II. 20.) önkormányzati rendelete (továbbiakban: Kr.) 3. § (1) bekezdés a) és c) pontja helyébe a következő rendelkezések lépnek:
„A Képviselő-testület Kiskőrös Város 2025. évi költségvetésének
„a)	költségvetési kiadások főösszegét: 6.648.383.324 forintban
  c)	költségvetési bevételi főösszegét: 5.186.818.666 forintban
állapítja meg.”
2. §
A Kr. 6. § (2) bekezdése helyébe a következő rendelkezés lép:
„(2) A céltartalékok összege 55.355.818 forint jelen rendelet 7. mellékletében meghatározott célonkénti bontásban.”
3.§
 (1) A Kr. 1. melléklete helyébe az 1. melléklet lép.
(2) A Kr. 2. melléklete helyébe a 2. melléklet lép.
(3) A Kr. 3. melléklete helyébe a 3. melléklet lép.
(4) A Kr. 4. melléklete helyébe a 4. melléklet lép.
(5) A Kr. 5. melléklete helyébe az 5. melléklet lép.
(6) A Kr. 6. melléklete helyébe a 6. melléklet lép.
(7) A Kr. 7. melléklete helyébe a 7. melléklet lép.
(8) A Kr. 11. melléklete helyébe a 8. melléklet lép.
4. §
Ez a rendelet a kihirdetését követő napon lép hatályba. 

Mellékletek a jegyzőkönyvhöz csatolva.

Domonyi László polgármester 15 perc szünetet rendelt el.



6. napirend

A SZOCIÁLIS ELLÁTÁSOKRÓL SZÓLÓ ÖNKORMÁNYZATI RENDELET MÓDOSÍTÁSA
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Közigazgatási osztályvezető 

Domonyi László polgármester az előterjesztés szóbeli ismertetésére felkérte Aszódiné Nedró Éva közigazgatási osztályvezetőt.

Aszódiné Nedró közigazgatási osztályvezető elmondta, hogy a képviselő-testület októberi testületi ülésén döntött arról, hogy közös megegyezéssel megszünteti az önkormányzat és a Magyarországi Baptista Egyház között a fogyatékos személyek nappali ellátására, az étkeztetésre, a házi segítségnyújtásra, az idősek nappali ellátására és a támogató szolgáltatás biztosítására létrejött ellátási szerződéseket. Ezeket a szociális alapszolgáltatási feladatokat 2026. január 1. napjától szintén ellátási szerződés útján a Baptista Diakóniai Központ és a Sorsfordító Szolgáltató Központ fogja biztosítani. Tekintettel az említett változásokra szükséges módosítani a szociális ellátásokról szóló rendelet módosítása. 

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

KISKŐRÖS VÁROS ÖNKORMÁNYZATA 
KÉPVISELŐ-TESTÜLETÉNEK 
16/2025. (...) önkormányzati rendelete
a szociális ellátásokról szóló 7/2015. (II. 26.) önkormányzati rendelet módosításáról


(1) Kiskőrös Város Önkormányzata a szociális alapszolgáltatást egyházi fenntartóval kötött ellátási szerződés útján biztosítja, melynek rögzítése a módosítás célja.
(2) Kiskőrös Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában és (2) bekezdés a) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13. § (1) bekezdés 8a. pontjában meghatározott feladatkörében eljárva a következőket rendeli el:
1. §
A szociális ellátásokról szóló 7/2015. (II.26.) önkormányzati rendelet 8. § (2) bekezdése helyébe a következő rendelkezés lép:
 
„(2) Kiskőrös Város Önkormányzata ellátási szerződést kötött
a)	a Baptista Diakóniai Központtal az (1) bekezdés a)-b) pontjaiban, és d) pontjában szereplő szociális alapszolgáltatások,
b)	a Sorsfordító Szolgáltató Központtal az (1) bekezdés e)-h) pontjaiban szereplő szociális alapszolgáltatások 
biztosítására.”
2. §
Ez a rendelet 2026. január 1-jén lép hatályba.



7. napirend

A TALAJTERHELÉSI DÍJRÓL SZÓLÓ ÖNKORMÁNYZATI RENDELET MÓDOSÍTÁSA 
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Közigazgatási osztályvezető 

Domonyi László polgármester az előterjesztés szóbeli ismertetésére felkérte Aszódiné Nedró Éva közigazgatási osztályvezetőt.

Aszódiné Nedró közigazgatási osztályvezető elmondta, hogy a képviselő-testület a talajterhelési díjról szóló önkormányzati rendeletben szabályozta többek között a talajterhelési díj fizetési kedvezmény megállapításának szabályait. A rendelet felülvizsgálata során megállapításra került, hogy a talajterhelési díj megfizetésére vonatkozó kedvezmények feltételeinél az egy főre számított havi jövedelem az öregségi nyugdíj mindenkori legkisebb összegéhez viszonyítva került megállapításra, viszont a társadalombiztosítási nyugdíjakhoz nem kapcsolódó ellátásokra, jövedelemhatárokra és egyéb összeg határokra már egy egységes viszonyítási alap került bevezetésre szociális vetítési alap elnevezéssel. Erre tekintettel módosítani szükséges a rendeletet annak érdekében, hogy a talajterhelési díjfizetési kedvezmény megállapításának alapja az öregségi nyugdíjminimum helyett a szociális vetítési alap legyen.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

KISKŐRÖS VÁROS ÖNKORMÁNYZATA 
KÉPVISELŐ-TESTÜLETÉNEK 
16/2025. (...) önkormányzati rendelete
a szociális ellátásokról szóló 7/2015. (II. 26.) önkormányzati rendelet módosításáról


(1) Kiskőrös Város Önkormányzata a szociális alapszolgáltatást egyházi fenntartóval kötött ellátási szerződés útján biztosítja, melynek rögzítése a módosítás célja.
(2) Kiskőrös Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában és (2) bekezdés a) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13. § (1) bekezdés 8a. pontjában meghatározott feladatkörében eljárva a következőket rendeli el:
1. §
A szociális ellátásokról szóló 7/2015. (II.26.) önkormányzati rendelet 8. § (2) bekezdése helyébe a következő rendelkezés lép:
 
„(2) Kiskőrös Város Önkormányzata ellátási szerződést kötött
a)	a Baptista Diakóniai Központtal az (1) bekezdés a)-b) pontjaiban, és d) pontjában szereplő szociális alapszolgáltatások,
b)	a Sorsfordító Szolgáltató Központtal az (1) bekezdés e)-h) pontjaiban szereplő szociális alapszolgáltatások 
biztosítására.”
2. §
Ez a rendelet 2026. január 1-jén lép hatályba.






8. napirend

TULAJDONOSI HATÁSKÖRÖK GYAKORLÁSA A KŐRÖSSZOLG NONPROFIT KFT. -NÉL 
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Pénzügyi osztályvezető  

Domonyi László polgármester az előterjesztés szóbeli ismertetésére felkérte Molnár Éva pénzügyi osztályvezetőt.

Molnár Éva pénzügyi osztályvezető elmondta, hogy a Kőrösszolg Kft. 100 %-ban Önkormányzati tulajdonú Kft., így az ügyvezető és a könyvvizsgáló megválasztása a Képviselő-testület hatásköre. Jelenleg Szabó István látja el az ügyvezetői feladatokat, őt a testület 2025. január 1. napjától bízta meg 1 éves időtartamra, mely időtartam 2025. december 31. napjával lejár. A testület pozitív döntése értelmében a jövőben is Szabó István látná el az ügyvezetői feladatokat 2029. december 31. napjáig. A jelenlegi könyvvizsgáló nem vállalta a könyvvizsgálói feladatokat, a jövőben Sinkovicz János Attila kerülne megbízásra a könyvvizsgálói feladatok ellátására a 2026-os évben.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Barkóczi László képviselő a Felügyelő Bizottság nevében a határozat-tervezet elfogadását javasolta.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

129/2025. sz. Képv. test. hat.
Tulajdonosi hatáskörök gyakorlása a Kőrösszolg Nonprofit Kft.-nél 

HATÁROZAT 
A Képviselő-testület 

1. [bookmark: _Hlk212028649]a Kiskőrösi Önkormányzat Településüzemeltetési Szolgáltató Közhasznú Nonprofit Kft. ügyvezetőjének megválasztja Szabó Istvánt (lakcím: 6200. Kiskőrös, Damjanich János utca 5.), 2026. január 01. napjától 2029. december 31. napjáig határozott időtartamra, aki az ügyvezetői feladatokat megbízási jogviszony keretében, ingyenesen látja. Felhatalmazza a polgármestert a határozat 1. mellékletét képező megbízási szerződés módosítás aláírására.

2. megválasztja Sinkovicz Attila János könyvvizsgálót - (címe: 6200 Kiskőrös, Szent István utca 15., MKVK ny.sz. 005047, Igazságügyi adó- és járulék, könyvszakértő ny.sz. 5283, Adószakértő ny.sz.: 3121394) a Kiskőrösi Önkormányzat Településüzemeltetési Szolgáltató Közhasznú Nonprofit Kft. könyvvizsgálójának 2026. január 01. napjától 2026. december 31. napjáig határozott időtartamra. A könyvvizsgáló díjazását a fenti időszakra 500 000,-Ft + ÁFA összegben állapítja meg.

3. egyetért azzal, hogy a gazdasági társaság alapító okirata a határozat 2. melléklete szerinti tartalommal módosításra kerül.

4. felhatalmazza a Polgármestert az alapító okiratot módosító okirat és a - határozat 3. mellékletét képező - módosításokkal egységes szerkezetbe foglalt alapító okirat aláírására és felkéri az ügyvezetőt, hogy a módosításokkal egységes szerkezetbe foglalt alapító okiratot nyújtsa be a cégnyilvántartást vezető cégbíróságnál.

Felelős: 	polgármester
		ügyvezető 
Határidő: 	értelemszerűen


Mellékletek a jegyzőkönyvhöz csatolva.


9. napirend

TULAJDONOSI HATÁSKÖRÖK GYAKORLÁSA A KŐRÖSKOM NONPROFIT KFT. -NÉL 
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Pénzügyi osztályvezető  

Domonyi László polgármester az előterjesztés szóbeli ismertetésére felkérte Molnár Éva pénzügyi osztályvezetőt.

Molnár Éva pénzügyi osztályvezető elmondta, hogy a KŐRÖSKOM Kft. 100 %-ban Önkormányzati tulajdonú Kft., az ügyvezető és a könyvvizsgáló megválasztása vált szükségessé, hiszen a határozott időtartam lejárt. A testület pozitív döntése értelmében Szabó István ügyvezetőnek kerül megválasztásra 2029. december 31. napjáig, illetve Sinkovicz Attila János látná el a könyvvizsgálói feladatokat a 2026-os évben.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Barkóczi László képviselő a Felügyelő Bizottság nevében a határozat-tervezet elfogadását javasolta.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:


130/2025. sz. Képv. test. hat.
Tulajdonosi hatáskörök gyakorlása a Kőröskom Nonprofit Kft.-nél 

HATÁROZAT 
A Képviselő-testület 

1. [bookmark: _Hlk179210217]a Kiskőrösi Önkormányzat Kommunális Szolgáltató Nonprofit Kft. ügyvezetőjének megválasztja Szabó Istvánt (lakcím: 6200 Kiskőrös, Damjanich János utca 5.) 2026. január 01. napjától 2029. december 31. napjáig határozott időtartamra. Személyi alapbérét havi bruttó 1.250.000 Ft-ban – azaz egymillió-kettőszázötvenezer forintban - állapítja meg.

2. megválasztja Sinkovicz Attila János könyvvizsgálót - (címe: 6200 Kiskőrös, Szent István utca 15., MKVK ny.sz. 005047, Igazságügyi adó- és járulék, könyvszakértő ny.sz. 5283, Adószakértő ny.sz.: 3121394) a Kiskőrösi Önkormányzat Kommunális Szolgáltató Nonprofit Kft. könyvvizsgálójának 2026. január 01. napjától 2026. december 31. napjáig határozott időtartamra. A könyvvizsgáló díjazását a fenti időszakra 700 000,-Ft + ÁFA összegben állapítja meg.

3. egyetért azzal, hogy a gazdasági társaság alapító okirata a határozat 1. melléklete szerinti tartalommal módosításra kerül.
 
4. felhatalmazza a Polgármestert ügyvezető munkaszerződés módosításának - határozat 3. melléklete – aláírására.

5. felhatalmazza a Polgármestert az alapító okiratot módosító okirat és a - határozat 2. mellékletét képező - módosításokkal egységes szerkezetbe foglalt alapító okirat aláírására és felkéri az ügyvezetőt, hogy a módosításokkal egységes szerkezetbe foglalt alapító okiratot nyújtsa be a cégnyilvántartást vezető cégbíróságnál.

Felelős: 	polgármester
		ügyvezető 
Határidő: 	értelemszerűen

Mellékletek a jegyzőkönyvhöz csatolva.




10. napirend

BESZÁMOLÓ A KISKŐRÖSI TÖBBCÉLÚ KISTÉRSÉGI TÁRSULÁS TEVÉKENYSÉGÉRŐL
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Jegyző

Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző az előterjesztés szóbeli ismertetésekor elmondta, hogy a Kiskőrösi Többcélú Kistérségi Társulás egy 15 tagönkormányzat közreműködésével jött létre, a társulási megállapodás értelmében a tagönkormányzatoknak minden évben be kell számolni a képviselő-testületük részére. A határozat-tervezet mellékletét képezi a beszámoló, a társulás fő feladata a gyepmesteri telep működtetése, fenntartása.

Domonyi László polgármester elmondta, hogy az országban a legtöbb ilyen társulás megszüntetésre került, a megmaradt társulás fő feladata a gyepmesteri telep működtetése, véleménye szerint nagyon hasznos a társulás megléte, hiszen az üléseken információt tudnak cserélni, meg tudják osztani a tapasztalataikat.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

131/2025. sz. Képv. test. hat.
Beszámoló a Kiskőrösi Többcélú Kistérségi Társulás tevékenységéről

HATÁROZAT 

A Képviselő-testület a Kiskőrösi Többcélú Kistérségi Társulás szakmai tevékenységéről és működésének feltételeiről szóló beszámolóját a mellékletben foglaltak szerint elfogadja.


Felelős: 	polgármester
Határidő: 	azonnal


Melléklet a jegyzőkönyvhöz csatolva.




11. napirend

KISKŐRÖSI RÁDIÓAMATŐR SPORT, EGÉSZSÉG ÉS SZABADIDŐ EGYESÜLET NÉVHASZNÁLAT IRÁNTI KÉRELME
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Önkormányzati asszisztens  

Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy Bíró László a Kiskőrösi Rádióamatőr Sport, Egészség és Szabadidő Egyesület elnöke kérelmet nyújtott be Kiskőrös Város Önkormányzatához, melyben egyesület létrehozását határozta el. Az egyesület a „Kiskőrösi Rádióamatőr Sport, Egészség és Szabadidő Egyesület” elnevezést kívánja viselni, amely névhasználathoz az Önkormányzat hozzájárulása szükséges.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

132/2025. sz. Képv. test. hat.
Kiskőrösi Rádióamatőr Sport, Egészség és Szabadidő Egyesület névhasználat iránti kérelme 

HATÁROZAT 

A Képviselő-testület 

1. a civil szervezetek bírósági nyilvántartásáról és az ezzel összefüggő eljárási szabályokról szóló 2011 évi CLXXXI. törvény 21. § (4) bekezdésében foglaltakra figyelemmel- hozzájárul ahhoz, hogy a Kiskőrösi Rádióamatőr Sport, Egészség és Szabadidő Egyesület a város nevét az egyesület nevében szerepeltesse.

2. felhatalmazza a Polgármestert a névhasználattal kapcsolatos szükséges jognyilatkozatok megtételére.

Felelős: 	polgármester
Határidő: 	azonnal





12. napirend

KISKŐRÖS VÁROS TELEPÜLÉSRENDEZÉSI ESZKÖZÖK MÓDOSÍTÁSÁHOZ KAPCSOLÓDÓ KÖRNYEZETI ÉRTÉKELÉS LEZÁRÁSA
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Műszaki menedzser  

Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy az Önkormányzat a településrendezési eszközök módosítása tárgyában egy általános eljárást indított hét részterületre vonatkozóan. Egy részterület tekintetében szükségessé vált annak kiértékelése, hogy környezeti értékelés elvégzése szükséges-e a rendezési terv módosítási eljárás során. Ehhez a szakhatóságok és a véleményező szervek megadták az állásfoglalásukat, az állásfoglalásaik értelmében nem kellett környezeti vizsgálatot lefolytatni, de az eljárásrend szerint a képviselő-testületnek szükséges lezárni a környezeti értékelési szakaszt, a döntést ez tartalmazza.

[bookmark: _Hlk215055437]Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

133/2025. sz. Képv. test. hat.
Kiskőrös város településrendezési eszközök módosításához kapcsolódó környezeti értékelés lezárása 

HATÁROZAT 

A Képviselő-testület

1) a határozat 1. számú mellékletét képező, 4 db telekre (1 részterületre a 0313/13, 0313/14, 0313/15, 0313/16 hrsz) vonatkozó, általános eljárásban történő módosítás tárgyában a környezeti értékelést lezárja.
2) felkéri a polgármestert, hogy gondoskodjon arról, hogy a határozat 1. számú mellékletét képező, a környezeti vizsgálat szükségességét összegző vélemények beépítésre kerüljenek a megalapozó vizsgálatba és alátámasztó javaslatba.
3) felhatalmazza a polgármestert a vonatkozó eljárásokban a jognyilatkozatok aláírására.

Felelős:  	polgármester
Határidő:  	azonnal


Melléklet a 133/2025. sz. képv. test. határozathoz 
	[bookmark: _Hlk122360884]ÁLLAMIGAZGATÁSI SZERVEK
	LETÖLTÉSI IGAZOLÁS
	VÁLASZADÁS
	KÖRNYEZETI VIZSGÁLATOT SZÜKSÉGESNEK TARTJA
	MEGJEGYZÉS

	1
	Bács-Kiskun Vármegyei Kormányhivatal Állami Főépítészi Iroda
	2024.12.20.
	X
	NEM
	Tájékoztat a Trtv. és Étv. új beépítésre szánt terület kijelölésével kapcsolatos szabályokról.

	2
	Bács-Kiskun Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály
	2024.12.20.
	X 
	NEM
	

	3
	Kiskunsági Nemzeti Park Igazgatóság
	2025.01.06.
	X
	NEM
	

	4
	Bács-Kiskun Vármegyei Kormányhivatal Népegészségügyi Főosztály Közegészségügyi Osztály
	2024.12.20.
	X
	NEM
	

	5
	Alsó-Duna-völgyi Vízügyi Igazgatóság
	2024.12.20.
	X
	-
	nem illetékes nyilatkozni

	6
	BKVK Tűzvédelmi, Iparbiztonsági és Vízügyi Hatósági Főosztály Vízügyi és Vízvédelmi Osztály
	2024.12.20.
	X
	NEM
	

	7
	Bács-Kiskun Vármegyei Kormányhivatal Agrárügyi Főosztály
Növény- és Talajvédelmi Osztály
	2024.12.20.
	X
	NEM
	

	8
	Bács-Kiskun Vármegyei Kormányhivatal Agrárügyi Főosztály Erdészeti Osztály
	2024. 12. 20.
	X
	NEM
	

	9
	Szabályozott Tevékenységek Felügyeleti Hatósága, Bányászati felügyeleti tevékenység
	2024.12.20.
	X
	-
	2024. július 1-től nincs hatásköre illetékes nyilatkozni

	10
	Bács-Kiskun Vármegyei Katasztrófavédelmi Igazgatóság Igazgatóhelyettesi Szervezet
	2024.12.30.
	X
	NEM
	

	11
	Bács-Kiskun Megyei Kormányhivatal Földhivatali Főosztály
	2024.12.23.
	X
	NEM
	A módosítás ellen – átlagosnál jobb minőségű termőföld érintettsége miatt kifogást emelnek, földvédelmi érdekeket sért. A 0313/17 hrsz-en még nem található meglévő létesítmény, ezért a tervezett beruházás a 0313/13, 0313/14, 0313/15, 0313/16 hrsz-ú ingatlanokon helyhez kötöttnek nem minősíthető. Kiemelt, nemzetgazdasági jelentőségű beruházás, nyomvonalas létesítmény, elkerülő út kivitelezése, illetve helyhez kötött beruházással (major, mezőgazdasági üzem) kapcsolatos igénybevételi cél esetén a módosítás földvédelmi érdekeket nem sért.

	12
	Budapest Főváros Kormányhivatala
Építésügyi és Örökségvédelmi Főosztály Örökségvédelmi Osztály
	2024.01.14.
	X
	NEM
	A 95473 azonosító számmal nyilvántartott régészeti lelőhelyet érint a módosítás. További hatósági eljárások során a vármegyei örökségvédelmi hatóság állásfoglalását ki kell kérni.

	13
	Város jegyzője
	
	-
	-
	

	14
	Budapest Főváros Kormányhivatala Népegészségügyi Főosztály
	2024.12.20.
	X
	-
	természetes gyógytényező érintettség nem áll fenn, ezért véleményezési lehetőséggel nem rendelkezik.

	15
	Nemzeti Népegészségügyi Központ
	2024.12.23.
	X
	NEM
	










13. napirend

A 4356/1 HRSZ-ON NYILVÁNTARTOTT, KIVETT KÖZTERÜLET MEGHATÁROZOTT TERÜLETRÉSZÉNEK TULAJDONJOG ÁTRUHÁZÁSA ADÁSVÉTEL ÚTJÁN
 (Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Vagyongazdálkodási referens 

Domonyi László polgármester az előterjesztés szóbeli ismertetésére felkérte Kutyifa Sándorné vagyongazdálkodási referenst.

Kutyifa Sándorné vagyongazdálkodási referens elmondta, hogy Torgyik Pál kérelmet nyújtott be a tulajdonát képező Petőfi Sándor út 74. szám alatti ingatlan telekhatárának rendezése érdekében, melyben Kiskőrös Város Önkormányzata tulajdonát képező Petőfi Sándor út járdaszakasza melletti területből 1 m2 területrész megvásárlását kezdeményezte. A képviselő-testület a korábbiakban a terület üzleti vagyonná történő átminősítéséhez hozzájárult, a telekalakítást a földhivatali osztály engedélyezte. A 4356/1 hrsz-ú közterület területéből 1 m2 területrész értékesítése tárgyában a szakértő az ingatlanrész forgalmi értékét 25.000,- Ft összegben állapította meg.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

102/2024. sz. Képv. test. hat.
A teniszpálya területének használatba adása tárgyában kötött ingatlanhasználati szerződés módosítása 

HATÁROZAT 
A Képviselő-testület
1. egyetért azzal, hogy Kiskőrös Város Önkormányzata a kizárólagos tulajdonát és korlátozottan forgalomképes törzsvagyonát képező Kiskőrös belterületi 96/8 hrsz-ú, összesen 4 ha 0834 m2 nagyságú kivett szabadidőpark és teniszpálya rendeltetésű ingatlan területéből 3836 m2 térmértékű teniszpálya rendeltetésű ingatlanrészen a fejlesztésre tekintettel szabályozza a teniszpályák használati rendjét.
1. felhatalmazza a polgármestert a határozat-tervezet mellékletét képező ingatlanhasználati szerződés II. számú módosításának az aláírására.

Felelős:	polgármester
Határidő: 	azonnal

MELLÉKLET A 134/2025. SZ. KÉPVISELŐ-TESTÜLETI HATÁROZATHOZ
TELEKALAKÍTÁSSAL VEGYES ADÁSVÉTELI SZERZŐDÉS

Amely létrejött egyrészről
Kiskőrös Város Önkormányzata (székhelye: 6200 Kiskőrös, Petőfi S. tér 1., Nyilvántartó hatóság: Magyar Államkincstár, Törzskönyvi azonosító szám (PIR): 724782, adószáma: 15724784-2-03, KSH-száma: 15724784-8411-321-03, képviseli: Domonyi László Mihály polgármester, lakik: 6200 Kiskőrös, Toldi Miklós u. 6.) mint tulajdonos – a továbbiakban: Tulajdonos I. – másrészről

Torgyik Pál Sándor
születési név: 
szül. hely, idő: 
anyja neve: 
lakik: 
adóazonosító jel: 
szem.szám: 
állampolgárság: magyar 
mint tulajdonos – a továbbiakban: Tulajdonos II. –
Tulajdonos I. és Tulajdonos II. a továbbiakban együtt: Felek ill. Szerződő felek – között a mai napon az alábbi feltételek szerint:

I. A SZERZŐDÉS TÁRGYA

1. Szerződő Felek rögzítik, hogy Tulajdonos I. kizárólagos tulajdonában áll:
· a Kiskőrös, belterület 4356/1 hrsz. alatt nyilvántartott, kivett közterület megjelölésű, 3326 m2 területű, természetben 6200 Kiskőrös, Petőfi Sándor út 4356-1 hrsz. „felülvizsgálat alatt” található ingatlan 1/1 tulajdoni hányada (a továbbiakban Ingatlan I.).

2. Szerződő Felek rögzítik, hogy Tulajdonos II. kizárólagos tulajdonában áll a Kiskőrös, belterület 1922 hrsz. alatt nyilvántartott, kivett lakóház, udvar megjelölésű, 1087 m2 területű, természetben 6200 Kiskőrös, Petőfi Sándor út 72. szám található ingatlan 1/1 tulajdoni hányada (a továbbiakban Ingatlan II.).

Ingatlan I. és Ingatlan II. a továbbiakban együtt Ingatlanok. 

3. Felek tulajdonjogukat az INYER rendszerből lehívott e-hiteles tulajdoni lap szemlékkel igazolták.

Felek rögzítik, hogy az ingatlanok hatályos tulajdoni lapján az alábbi bejegyzések szerepelnek:
· Kiskőrös, belterület 4356/1 hrsz.
· III/1. alatt vezetékjog Kiskőrösi Kábel-Televízió Kft. (címe: 6200 Kiskőrös, Petőfi Sándor tér 3. 4. em.), jogosult javára (bejegyző határozat száma: 45197/2003.12.11)
· III/3. alatt vezetékjog 1281 m2 területre az MVM DÉMÁSZ Áramhálózati Kft. (címe: 6724 Szeged, Pulz utca 44.) jogosult javára (bejegyző határozat száma: 43399/2010.08.10)
· III/4. alatt telekalakítási eljárás megindítása (ügyszám: 805086/2025) Torgyik Pál Sándor által (bejegyző határozat száma: INYER/2025/41326/3 2025.08.15. 09:20:38)
· Kiskőrös, belterület 1922 hrsz.
· III/1. alatt telekalakítási eljárás megindítása (ügyszám: 805086/2025) Torgyik Pál Sándor által (bejegyző határozat száma: INYER/2025/41326/3 2025.08.15. 09:20:38)

Felek szavatosságot vállalnak azért, hogy az Ingatlanok a fent megjelölteken kívül per- igény- és tehermentesek, továbbá szavatolják azt, hogy harmadik személynek olyan jogot nem engednek, illetve engedtek, amely a másik fél korlátozásmentes tulajdonszerzését és birtokba lépését akadályozná. Felek megállapítják, hogy jelen szerződés megkötésének nincs akadálya.

II. TELEKHATÁRRENDEZÉS

1. Tulajdonos II. megbízásából AZIMUT Földmérő Kft. (6200 Kiskőrös, Petőfi tér 9. I. 15.) változási vázrajzot készített 163/2022 munkaszám alatt, mely változási vázrajz feltünteti a jelen telekhatár rendezéssel létrejövő ingatlanokat a kialakítást követő térmértékkel. A változási vázrajzot a Bács-Kiskun Vármegyei Kormányhivatal Földhivatali Főosztálya Földhivatali Osztály 5. (Kiskőrös) 553/212/2025 szám alatt újra záradékolta, és 2025. szeptember 4. napján 805086/6/2025.08.14. ügyszámon engedélyezte.

2. [bookmark: _Hlk136956294]Felek megállapodnak abban, és feltétlen és visszavonhatatlan hozzájárulásukat adják ahhoz, hogy a változási vázrajz szerinti telekalakítás eredményeként az alábbi ingatlanok jöjjenek létre:
2.1. A Kiskőrös, belterület 4356/1 hrsz. alatt nyilvántartott, kivett közterület megjelölésű, 3325 m2 területű, természetben 6200 Kiskőrös, Petőfi Sándor út 4356-1 hrsz. „felülvizsgálat alatt” található ingatlan, amely Tulajdonos I. 1/1 arányú tulajdonát képezi telekalakítás jogcímén. Az ingatlant változatlanul terheli
2.1.1. vezetékjog Kiskőrösi Kábel-Televízió Kft. (címe: 6200 Kiskőrös, Petőfi Sándor tér 3. 4. em.), jogosult javára (bejegyző határozat száma: 45197/2003.12.11)
2.1.2. vezetékjog 1281 m2 területre az MVM DÉMÁSZ Áramhálózati Kft. (címe: 6724 Szeged, Pulz utca 44.) jogosult javára (bejegyző határozat száma: 43399/2010.08.10)
valamint
2.2. A Kiskőrös, belterület 1922 hrsz. alatt nyilvántartott, kivett lakóház, udvar megjelölésű, 1088 m2 területű, természetben 6200 Kiskőrös, Petőfi Sándor út 72. szám található ingatlan, amely Tulajdonos I. 1/1088 arányú tulajdonát-, és Tulajdonos II. 1087/1088 arányú tulajdonát képezi telekalakítás jogcímén (a tulajdoni hányadok a telekalakítás előtti területek négyzetméter nagyságához arányosítva kerültek megállapításra). 

III. ADÁSVÉTELI SZERZŐDÉS, A TULAJDONJOG ÁTRUHÁZÁSA

1. Szerződő felek a telekalakítás eredményeként kialakuló osztatlan közös tulajdont megszüntetik a Kiskőrös, belterület 1922 hrsz-ú ingatlanban a jelen pontban rögzítettek szerint.

2. Tulajdonos II. a Kiskőrös, belterület 1922 hrsz. alatt nyilvántartott, kivett lakóház, udvar megjelölésű, 1088 m2 területű, természetben 6200 Kiskőrös, Petőfi Sándor út 72. szám található ingatlanban Tulajdonos I. 1/1088-ad arányú tulajdoni hányadának ellenértékeként 25.000,- Ft, azaz Huszonötezer forint megfizetésére köteles Tulajdonos I. részére, Tulajdonos I. K&H Bank Zrt.-nél vezetett 10400621-00027753-00000008 számú bankszámlájára utalással. 

Tulajdonos I. a Kiskőrös, belterület 1922 hrsz-ú ingatlan 1/1088-ad arányú tulajdoni hányadát teljes egészében, valamennyi törvényes és természetes tartozékával és alkatrészével együtt eladja Tulajdonos II-nek. Tulajdonos II. a Kiskőrös, belterület 1922 hrsz-ú ingatlan 1/1088-ad arányú tulajdoni hányadát teljes egészében, valamennyi törvényes és természetes tartozékával és alkotórészével együtt jelen szerződéssel Tulajdonos I-től megvásárolja, nyilatkozik, hogy a tulajdoni hányad elhelyezkedésével, állapotával, állagával tisztában van, és ezek ismeretében köti meg jelen szerződést. 

Tulajdonos I. 25.000,- Ft, azaz Huszonötezer forint megfizetését jelen szerződés aláírásával is elismeri és nyugtázza, és nyilatkozik, hogy Tulajdonos II-vel szemben a Kiskőrös, belterület 1922 hrsz. alatt nyilvántartott, kivett lakóház, udvar megjelölésű, 1088 m2 területű ingatlannal összefüggésben további igénye, követelése nincs.

3. Tulajdonos I. szavatosságot vállal azért, hogy a III/2. pontban rögzített tulajdoni hányad per-, igény- és tehermentes az kizárólagos tulajdonát képezi, és jogosult azzal rendelkezni. Tulajdonos I. nyilatkozik továbbá, hogy harmadik személynek olyan jogot nem engedett, harmadik személynek olyan joga nem áll fenn a III/2. pontban rögzített tulajdoni hányadra vonatkozóan, amely a szerző fél korlátozásmentes tulajdonszerzését megakadályozná, befolyásolná.
[bookmark: _Hlk14690272]
Szerződést kötő felek rögzítik, hogy a jelen szerződésben írt vételárat a piaci és értékviszonyokkal arányban állónak tekintik, így jelen okirat aláírásával lemondanak a szerződés feltűnő értékaránytalanság jogcímén történő megtámadási jogukról. 

4. Szerződő felek rögzítik, hogy a tulajdoni hányadnak megfelelő területet Tulajdonos I. jelen szerződés aláírásával egyidejűleg Tulajdonos II. birtokába adta.

IV. TULAJDONJOG ÁTSZÁLLÁSA

1. Felek jelen szerződés aláírásával feltétlen és visszavonhatatlan hozzájárulásukat adják az alábbiak szerinti telekhatár-rendezéshez, a mellékelt változási vázrajzban foglaltak szerint, valamint a jelen szerződésben foglalt adásvételre tekintettel az alábbiak ingatlan nyilvántartási bejegyzéséhez: 
1.1. Kialakuljon a Kiskőrös, belterület 4356/1 hrsz. alatt nyilvántartott, kivett közterület megjelölésű, 3325 m2 területű, természetben 6200 Kiskőrös, Petőfi Sándor út 4356-1 hrsz. „felülvizsgálat alatt” található ingatlan, amely Tulajdonos I. 1/1 arányú tulajdonát képezi telekalakítás jogcímén. Az ingatlant változatlanul terheli
1.1.1. vezetékjog Kiskőrösi Kábel-Televízió Kft. (címe: 6200 Kiskőrös, Petőfi Sándor tér 3. 4. em.), jogosult javára (bejegyző határozat száma: 45197/2003.12.11)
1.1.2. vezetékjog 1281 m2 területre az MVM DÉMÁSZ Áramhálózati Kft. (címe: 6724 Szeged, Pulz utca 44.) jogosult javára (bejegyző határozat száma: 43399/2010.08.10)
valamint
1.2. Kialakuljon a Kiskőrös, belterület 1922 hrsz. alatt nyilvántartott, kivett lakóház, udvar megjelölésű, 1088 m2 területű, természetben 6200 Kiskőrös, Petőfi Sándor út 72. szám található ingatlan, amely Tulajdonos II. 1/1 arányú tulajdonát képezi telekalakítás és adásvétel jogcímén. 

V. VEGYES RENDELKEZÉSEK

1. Jelen szerződés mellékletét képezi Kiskőrös Város Önkormányzatának a …./2025. sz. képviselő-testületi határozata, mely jelen szerződés megkötését jóváhagyta, és felhatalmazta Tulajdonos I. képviseletében eljáró polgármestert a szerződés megkötésére – az Nftv-ben foglalt feltételekkel -.

2. Tulajdonos I. képviselője kijelenti, hogy Tulajdonos I. Magyarországon bejegyzett önkormányzat, képviseleti jogosultsága pedig a mai napon is fennáll. Tulajdonos II. nyilatkozik, hogy cselekvőképes, nagykorú, magyar állampolgár. Felek nyilatkoznak, hogy szerződéskötési, valamint tulajdonszerzési korlátozás vagy tilalom hatálya alatt nem állnak. 

3. Felek tudomásul veszik, hogy a jelen adásvételi szerződés megkötésével, a tulajdonosváltozásnak az ingatlan-nyilvántartásba való bejegyzésével kapcsolatos költségei Tulajdonos I-t terhelik.

4. Tulajdonos II. nyilatkozik, hogy tudomással bír arról, hogy jelen szerződéssel kapcsolatban visszterhes vagyonátruházási illetékfizetési kötelezettsége keletkezik, erre vonatkozó ügyvédi tájékoztatást okiratszerkesztő ügyvédtől megkapta. 

5. Szerződést kötő felek nyilatkoznak, hogy jelen szerződés rendelkezései szerződéses akaratuknak mindenben megfelelnek, így azt ügyvédi tényvázlatként is aláírják. 

6. A Felek megbízzák és meghatalmazzák Csvila Ügyvédi Irodát (Székhelye: 6722 Szeged, Kálvária sgt. 19.; Eljáró ügyvéd: Dr. Csvila István; KASZ 36058615) a jelen szerződés elkészítésével, valamint Tulajdonosok tulajdonjogának és a telekalakítás átvezetésével kapcsolatosan, a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) előtti földhivatali eljárásban, és azzal összefüggésben minden más eljárásban a jogi képviselet ellátásával (a B400e adatlap benyújtására is kiterjedően) az ügyvédi tevékenységről szóló 2017. évi LXXVIII. törvény alapján (a továbbiakban Okiratszerkesztő ügyvéd), mely megbízást és meghatalmazást az ügyvédi iroda jelen okirat eljáró okiratszerkesztő ügyvéd által történő ellenjegyzésével elfogadja.

7. Felek kötelezettséget vállalnak az együttműködésre. Amennyiben jelen szerződés széljegyzését, a tulajdonjog fenntartáshoz kapcsolódó vevői jog bejegyzését, vagy a teljes vételár megfizetését követően vevő tulajdonjoga bejegyzését az illetékes földhivatali osztály megtagadja – különös tekintettel az ingatlan-nyilvántartásról szóló 2021. évi C. törvény és a Ptk. 2025.01.16-tól hatályos vonatkozó jogszabályi rendelkezéseire -, úgy Felek kötelezettséget vállalnak a jelen szerződés ennek megfelelő módosítására – annak lényeges tartalmi elemeit nem érintően. A szerződés egyes rendelkezéseinek érvénytelensége az egész szerződést nem teszi érvénytelenné. 

8. Felek tudomásul veszik, hogy az okiratszerkesztő ügyvéd a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény, az ügyvédi tevékenységről szóló 2017. évi LXXVIII. törvény, valamint a Magyar Ügyvédi Kamara és a Szegedi Ügyvédi Kamara mindenkor hatályos szabályzatai alapján irodája ügyfeleit ellenőrizni köteles.

9. Ezen ellenőrzés során az ügyvéd köteles a megbízók által rendelkezésére bocsátott azonosításra alkalmas okiratokról másolatot készíteni és amennyiben ezt szükségesnek látja, az adatokat az IM, illetőleg a Belügyminisztérium által működtetett rendszeren keresztül ellenőrizni. Szerződő felek tudomásul veszik azt is, hogy amennyiben az ellenőrzéshez nem járulnak hozzá, úgy az ügyvéd a közreműködését megtagadni köteles. Szerződő felek jelen okirat aláírásával a szükséges ellenőrzéshez és személyes okmányaik fénymásolásához külön is hozzájárulnak.

10. Jelen szerződés a felek írásban módosíthatják. 

11. A jelen szerződésben nem szabályozott kérdések tekintetében a 2013. évi V. tv. (Polgári Törvénykönyv) rendelkezései az irányadóak.


Felek a jelen szerződést elolvasást követően, mint akaratukkal mindenben megegyezőt, helybenhagyólag írják alá. 

Kiskőrös, 2025. november

	……………………………………..
Kiskőrös Város Önkormányzata
képv.: Domonyi László Mihály polgármester
Tulajdonos I.

	……………………………………..
Torgyik Pál Sándor
Tulajdonos II.




Dr. Csvila István ügyvéd (Csvila Ügyvédi Iroda, 6722 Szeged, Kálvária sgt. 19., KASZ szám: 36058615) ellenjegyzem Kiskőrösön, 2025. november ... napján:

Kiskőrös Város Önkormányzata Képviselő-Testületének az önkormányzati vagyonról, a vagyon hasznosításáról szóló 26/2012. (XII. 19.) Önk. rendelet 11. § (2) bek. alapján ellenjegyzem Kiskőrösön, 2025. november …. napján: 


.......................................................................
Dr. Turán Csaba
Jegyző



14. napirend

A KISKŐRÖS 0283/100 HRSZ-ON NYILVÁNTARTOTT ÖNKORMÁNYZATI ÚT MEGSZÜNTETÉSE
 (Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Vagyongazdálkodási referens 

Domonyi László polgármester az előterjesztés szóbeli ismertetésére felkérte Kutyifa Sándorné vagyongazdálkodási referenst.

Kutyifa Sándorné vagyongazdálkodási referens elmondta, hogy Turán Mihály kérelemmel fordult Kiskőrös Város Önkormányzatához, melyben a tulajdonát képező Kiskőrös 0283/96 hrsz-ú ingatlan melletti 0283/100 hrsz-ú kivett út megnevezésű 1073 m2 területű ingatlan megvásárlását kezdeményezte. Az Önkormányzatnak, mint a közfeladat ellátását biztosító, a helyi közutak fenntartójának nincs szüksége arra, hogy ezen helyrajziszám alatt nyilvántartott ingatlan továbbra is közfeladat ellátását szolgálja, az út kizárólag a kérelmező tulajdonában lévő ingatlan megközelítését biztosítja. Az út, a közforgalom számára nyitva áll, ezért a megszüntetéshez a közlekedési hatóság hozzájárulása szükséges. Az út megszüntetésének feltétele, hogy nem keletkezik közterületről nem megközelíthető ingatlan, mely feltétel ez esetben fennáll. Tekintettel arra, hogy az ingatlan az Önkormányzat forgalomképtelen törzsvagyonának a része, nem idegeníthető el, az értékesítést szintén meg kell előznie a forgalomképes üzleti vagyonná történő átminősítésnek.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

135/2025. sz. Képv. test. hat.
A Kiskőrös 0283/100 hrsz-on nyilvántartott önkormányzati út megszüntetése
HATÁROZAT 

A Képviselő-testület
1. egyetért azzal, hogy Kiskőrös Város Önkormányzatának kizárólagos tulajdonában lévő, Kiskőrös külterület 0283/100 hrsz-on nyilvántartott, kivett út megnevezésű, 1073 m2 alapterületű ingatlan, mint önkormányzati közfeladat ellátását biztosító, út rendeltetés megszüntetésével.
2. egyetért a 1. pontban nevesített út forgalomképtelen törzsvagyonból forgalomképes üzleti vagyonná történő átminősítésével.
3. egyetért az 1. pontban nevesített ingatlan magánszemély részére történő értékesítésével az ingatlan „közforgalom elől el nem zárt magánút” megnevezésű rendeltetésre történő módosításával.
4. felhatalmazza a polgármestert a Bács-Kiskun Vármegyei Kormányhivatal Közlekedési, Műszaki Engedélyezési és Fogyasztóvédelmi Főosztály Útügyi Osztálya előtti eljárás lefolytatására, valamint az ingatlan-nyilvántartásban történő átvezetés érdekében a kapcsolódó jognyilatkozatok megtételére.

Felelős:	polgármester
Határidő:	azonnal


15. napirend

INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

Domonyi László polgármester elmondta, hogy 2025. november 20-án 17:00 órakor a Petőfi Sándor Városi Könyvtárban helytörténeti este kerül megrendezésre Petőfi Kiskőrös szülötte  vs. -szülőhelyvita címmel, Kiss László filmvetítéssel összekötött előadása kerül megrendezése, mindenkit szeretettel várnak.

A polgármester tájékoztatta a lakosságot, hogy 2025. november 28-án pénteken a Kiskőrös Városért Alapítvány az idei évben is elkészíti a város Betlehemét, a Kőrös-Körül Nők Egyesület pedig a város adventi koszorúját. Ezenkívül felállításra kerül a főtéren a város fenyőfája, melyet köszönünk a felajánlóknak.

Tájékoztatásul elmondta, hogy a város főtéri Adventi koszorúján az első gyertyát 2025. november 30-án vasárnap 16.30 órakor Pénzes Péter református lelkész és Pohankovics András képviselő, a második gyertyát 2025. december 7-én vasárnap 16.30 órakor Tóth Tibor római katolikus plébános és Szedmák Tamás képviselő, a harmadik gyertyát 2025. december 14-én vasárnap 16.30 órakor Selmeczi Nimród baptista lelkész, Bálint Miklós pünkösdi lelkész és Barkóczi László képviselő, a negyedik gyertyát 2025. december 21-én vasárnap 16:30 órakor Arató J. Lóránd evangélikus lelkész és Domonyi László polgármester gyújtják meg.

Felhívta a figyelmet, hogy 2025. december 3.-án 18:00 órakor a Petőfi Sándor Művelődési Központ színháztermében Agárdi Szilvia és László Attila Adventi koncert kerül megrendezésre. Jegyek ára 4500,- forint, jegyvásárlás a Kiskőrös Városért Információs Irodában lehetséges.

Domonyi László polgármester elmondta, hogy 2025. december 05-től 2026. január 05-ig a Petőfi téren felállított faházakba várják kézműves kitelepülő árusok jelentkezését. Információ és jelentkezés a Kunság Média Nonprofit Kft.-nél, a Petőfi Sándor Művelődési Központban, telefonon és emailen keresztül.

Örömmel jelentette be, hogy 2025. december 05.- 2026. január 04-ig egy hónapon keresztül Kiskőrös város főterén jégpálya várja minden nap a családokat, barátokat, gyermekeket. Térzenével, fényekkel, programokkal, vásárral és finomságokkal várnak minden érdeklődőt.

A polgármester tájékoztatta a lakosságot, hogy 2025. december 6. napján érkezik a Mikulás. 16.00 órakor Interaktív zenés Mikulás-műsor Szabó Zsuzskával a művelődési központ színháztermében, 17.00 órakor Érkezik a Mikulás a Petőfi térre, minden gyermek mikuláscsomagot kap, melyet a Gardenor Kft. Csányi Norbert és a Bubee Hungary Kft. részéről Kurdi Gábor ajánlott fel. 17.45-18.30 "Aprók" táncháza a művelődési központ kamaratermében, 18.00 órakor ÉNYEKBEN TÜNDÖKLŐ TRAKTOROS FELVONULÁS lesz és 19.00-22.00 órakor Felnőtt táncház a művelődési központ kamaratermében.

Tájékoztatta a lakosságot, hogy a Bács-Kiskun Vármegyei Közgyűlés szeptember 27-én, szombaton a vármegye legfiatalabb városában, Mélykúton megtartott ünnepi ülésén adták át a közgyűlés által alapított, 2025. évi kitüntető díjakat. A nagyszabású rendezvényen tizenhat kategóriában 35 díjat adott át Vedelek Norbert, a vármegyei közgyűlés elnöke. Kiskőrösről Vágó Ferencné a Kiskőrösi Tankerületi Központ igazgatója Bács-Kiskun Vármegye Ifjúságának Neveléséért díjat vett át. Vágó Ferencnének elismerésre méltó a több évtizedes kiemelkedő pedagógusi pályája, közösségteremtő, építő munkája, hátrányos helyzetű és tehetséges gyermekközpontú szemlélete, hátrányos helyzetű és tehetséges gyermekek gondozása, fejlesztése, támogató tevékenysége. Mindenben támogatja a tankerületi intézmények munkáját. Gratulálunk!

Felhívta a figyelmet, hogy a Központi Statisztikai Hivatal által egyéni gazdaságok összeírására kerül sor. A gazdáknak a növénytermesztésről, az állattenyésztésről, a mezőgazdasági tevékenységet végző munkaerőről, illetve a beruházásokkal és a termeléssel összefüggő ráfordításokkal kapcsolatban kell adatokat szolgáltatniuk. 2025. november 14-23. között online kitöltés szakasza a maja.ksh.hu oldalon, 2025. november 24. - december 15. között személyes vagy telefonos válaszadás szakasza.

Szedmák Tamás képviselő felhívta a lakosok figyelmét, hogy Bán János a Hunyadi című könyv szerzője 2025. november 25. napján 18:00 órakor a Revaló Pál közösségi központba látogat és beszél a könyv megírásának körülményeiről, a folytatás esetleges lehetőségeiről. Ingyenes helyjegy váltása szükséges a rendezvényen való részvételhez, mindenkit szeretettel várnak.
 
Filus Tibor képviselő tájékoztatásul elmondta, hogy Kiskunvíz Kft. tájékoztatása szerint december 1. napjával elkészül az ivóvízhálózat fejlesztés kivitelezése a Damjanich János utcában, a lakosok türelmét kérte. Afelől érdeklődött, hogy történt-e előrelépés a piacnál szükséges gyalogátkelőhellyel kapcsolatban. Elmondta, hogy a parkolás itt még mindig problémát okoz, az igény még fennáll a lakosok részéről, hogy a piac Segesvári utcai bejárójától a piac kereszteződéséig kérnének egy megállni tilos közlekedési táblát.
Felhívta a pumpapálya használók figyelmét a pálya rendeltetésszerű használatára és az ott kialakított illemhelység nyitása felől érdeklődött. A Szabadkai utcában egy villanyoszlop megjelölését kérte a balesetek elkerülése érdekében.

Domonyi László polgármester az elhangzottakra reagálva elmondta, hogy nagyon örül a Kiskunvíz Kft. beruházásának, véleménye szerint ez a beruházás az egész város vízvezetékhálózatára ráférne.

Gmoser István képviselő a záportározónál kialakított mosdóval kapcsolatban elmondta, hogy a víz és a szennyvízbekötés elkészült, a villany bekötése és a zárak felszerelése a közeljövőben megvalósul. A teljes kamerarendszer kiépítése után kerül használatba a mosdó is. A gyalogátkelőhely tervezése a végső szakaszba lépett, reméli, hogy a jövő év elején kialakításra kerül. A megállni tilos tábla kihelyezéséhez a Közút engedélye szükséges, folyamatos egyeztetés zajlik ennek megvalósulása érdekében.

Ba Edit képviselő tájékoztatta a lakosokat, hogy a Piac csarnokban új üzletek nyitása várható a jövőben, melyek mindennapos nyitvatartással rendelkeznek majd, várják a vásárlókat.


További hozzászólás nem volt, így Domonyi László polgármester az ülést 17:00 órakor bezárta.




Kmf.


Domonyi László		dr. Turán Csaba
polgármester		       jegyző	

